Bobby Charlton har sagt om Duncan Edwards: «Han er den eneste fotballspilleren som har fått meg til å føle meg underlegen». Dessuten har han sagt at han aldri har sett et større talent, hverken før eller siden. Matt Busby har sagt at Duncan var den eneste spilleren han ikke klarte å erstatte. Stanley Matthews sa at han var som en klippe i et stormfullt hav, og Bobby Moore sammenliknet han med Gibraltarfjellet. Tommy Docherty mente man kunne «glemme Best, Pelé og Maradona – Duncan Edwards var den største av alle».